**กรอบการวิจัยกลุ่มเรื่องศูนย์กลางทางการแพทย์ (Medical Hub)**

**วัตถุประสงค์**

1. เพื่อศึกษาผลกระทบที่จะเกิดจากการส่งเสริมการเป็นศูนย์กลางทางการแพทย์ (ผลกระทบทางสังคม เศรษฐกิจการลงทุน การคลัง สาธารณสุข)
2. เพื่อศึกษากฎหมาย มาตรการ ทางเลือก ที่จะพิทักษ์ประชาชนไทยจากผลกระทบของการใช้บริการทางสุขภาพ

**กรอบการวิจัย**

1. การศึกษาโอกาสในการขยายการเป็นศูนย์กลางการบริการด้านสุขภาพ

(Medical Service Hub)

1.1 การพิทักษ์ปกป้องสิทธิ์ประชาชนไทยและต่างชาติจากการใช้บริการทางสุขภาพ

1.1.1 การวิจัยเพื่อศึกษาผลกระทบในการก้าวเป็น Medical Hub ทั้งผลกระทบ ด้านบวกและด้านลบ

1.1.2 การศึกษาบทบาท/หน้าที่/การกำกับดูแลของภาครัฐและสภาวิชาชีพต่อการให้บริการทางสุขภาพ และผลิตภัณฑ์ต่างๆที่ไม่ผิดจริยธรรม

1.1.3 การวิจัยเพื่อให้ได้หลักประกันสุขภาพของคนไทยและชาวต่างชาติที่เอื้อต่อการเป็น Medical Hub

1.1.4 การวิจัยความเสมอภาคและส่งเสริมการเข้าถึงบริการสุขภาพที่มีคุณภาพ สัดส่วนการให้บริการสำหรับชาวไทยและชาวต่างชาติ

1.1.5 การวิจัยเพื่อหาแนวทางการกำหนดราคาบริการที่สมเหตุสมผลด้านราคากลางที่เหมาะสม เป็นธรรม ทั้งกับผู้ให้บริการและผู้รับบริการ และแนวทางการจัดสรรรายได้จากการดำเนินงานตามนโยบายการเป็นศูนย์กลางทางการแพทย์ไปสู่ระบบสาธารณสุขของประเทศที่เหมาะสม

1.1.6 การวิจัยเพื่อกำหนดมาตรการใช้สิทธิประโยชน์และมาตรการเยียวยาจากการเปิดเสรีทางการค้าภาคบริการสุขภาพ หรือการเจรจาทำข้อตกลงเป็นการเฉพาะกับกลุ่มประเทศเป้าหมาย รวมถึงการตรวจคัดกรองผู้ที่จะเข้ามารับบริการหรือการรักษาพยาบาลในประเทศไทย

2. การเป็นศูนย์กลางการศึกษา วิชาการและงานวิจัย (Academic Hub) ที่เกี่ยวกับสุขภาพ

2.1 การศึกษาสถานการณ์การศึกษาที่จะสามารถรองรับการเป็น Academic Hub

2.2 การพัฒนาการศึกษาโดยให้เอกชนมีส่วนร่วม

2.3 การส่งเสริม พัฒนาศักยภาพของสถานศึกษา เพื่อการจัดให้มีหลักสูตรกลางรองรับการก้าวเข้าสู่ประชาคมอาเซียนร่วมกับประเทศเพื่อนบ้าน

2.4 การวิจัยส่งเสริม พัฒนาสถานประกอบการและสถาบันการศึกษาทั้งภาครัฐและเอกชนในทุกภาคส่วนทางด้านบริการให้สามารถจัดให้มีบริการที่ได้มาตรฐานระดับสากล

**ผลผลิต**

1. ได้ข้อมูลผลกระทบที่จะเกิดจากการส่งเสริมการเป็นศูนย์กลางทางการแพทย์ (ผลกระทบทางสังคม เศรษฐกิจการลงทุน การคลัง สาธารณสุข)
2. ได้กลไกการขับเคลื่อนการบริหารและนโยบายเพื่อการเป็นศูนย์กลางการส่งเสริมสุขภาพ
3. ได้ข้อเสนอแนะที่นำมาใช้เป็นกฎหมาย มาตรการ ทางเลือก เพื่อที่จะพิทักษ์ประชาชนไทยจากผลกระทบทางลบของการใช้บริการทางสุขภาพ
4. ได้แนวทางที่นำมาพัฒนาระบบ/รูปแบบการบริหารจัดการการศึกษาในการเป็นศูนย์กลางการศึกษาที่เกี่ยวกับสุขภาพในอาเซียน